Í yfirlýsingunni er haft eftir Eiríki S. Jóhannessyni , stjórnarformanni Samherja , að þetta skref sé tekið til að tryggja sem best hlutleysi rannsóknarinnar . „ Ég er dapur yfir þessum kringumstæðum en ég mun gera mitt besta að gæta hagsmuna Samherja og starfsfólksins . “ Í yfirlýsingu sem Samherji sendi frá sér í kjölfar þáttarins segir að svo virðist sem að Jóhannes Stefánsson , fyrrverandi verkefnastjóri Samherja í landinu , hafi „ hugsanlega flækt Samherja í viðskipti sem kunni að vera ólögmæt . “ Jóhannes hefur um nokkurt skeið unnið með yfirvöldum í Namibíu við rannsókn á ætluðum brotum Samherja þar og hefur þegar gefið skýrslu hjá embætti héraðssaksóknara á Íslandi . Ef rannsókn fari fram á viðskiptunum í Namibíu hafi „ Samherji ekkert að fela . “ Við á Kjarnanum göngum bjartsýn og einbeitt inn í nýtt ár og þökkum lesendum fyrir það traust sem þeir sýna með því að styrkja Kjarnann . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .